Nakon višegodišnjih pokušaja, PayPal je od večeras konačno u celosti dostupan građanima Srbije.

Kako Netokracija nezvanično saznaje, PayPal je večeras konačno omogućio naplatu putem ovog servisa! Korisnici iz Srbije i iz drugih zemalja sada su u mogućnosti da pošalju novac na srpske naloge. Pojedini korisnici prenose da im je već stiglo obaveštenje u prilivu nakon testiranja, dok drugi pak i dalje čekaju na mail kojim se potvrđuje transfer novca. Ovom prilikom želimo da istaknemo da je u svetu bilo slučajeva gde su na pojedine prilive čekali i po nekoliko nedelja.

Inicijalna testiranja pokazuju da korisnici mogu da pošalju i prime sredstva putem individualnih, ali i merchant naloga.

Redakcija Netokracije kontaktirala je predstavnike PayPala za zvaničnu izjavu i ažuriraće članak čim bude imala nove informacije vezane za ovu vest.